Tere

Kohaliku omaalgatuse programmi Ida-Virumaa hindamiskomisjon on taotluste hindamise lõpetanud. Teie taotlus nr RES.2.03.24-0753 „Craft Depo keskuse tehniliste võimaluste laiendamine.“ sai koondhindeks 1,90 punkti, mis tähendab, et taotlust hinnati alla nõutud miinimumlävendi (2,5 punkti) ning asub hindamistulemuste pingereas 30. kohal.

Taotlusi hinnati järgnevate hindamiskriteeriumite osas, protsent näitab kriteeriumi kaalu koondhinde arvestamisel. Sulgudes on saadud keskmine hinne ning kursiivis hindajate kommentaarid, millest võib nähtuda projekti kitsaskohti.

1. Projekti tegevuste eesmärgi vastavus programmi eesmärgile ja mõju kogukonna elujõulisuse tugevnemisele. 30% (1,8)
*Ringides osalemine on tasuline.*

*ei vasta programmi nõuetele*

*Kogukondlik tegur vähene*

*Mõju puudub*

*Tegemist on mõistlike ja heade seadmetega, mis aitavad kindlasti välja arendada erinevaid töötubasid ja huviringe, kuid projektist ei selgu, kas see on kogukonna arendamiseks või oma tasuliste teenuste laiendamiseks? Projekti raames on kavas tasuta avatud üritused, mis tutvustavad linnaelanikele rooma mosaiigi tehnikat- kus need toimuvad, mitu, millal?*

2. Projekti vajalikkus kogukonna jaoks ja kogukonnaliikmete kaasatus projekti elluviimisesse. 20% (1,8)
*Pole piisavalt põhjendatud nõudlust. Kas läbi viidud küsitlus, uuring?*

*ei selgu vajalikkus*

*Kogukondlikkus seisab selles, et esimene pilootgrupp saab tasuta teenust?*

*Kogukond kasusaaja rollis*

*Kas kogukond on olemas või käsitletakse kogukonnana kõiki tasulistes huviringides osalejaid? Kogukonnalikmete kaasatus projekti ei ole selge, samuti ei selgu, kas see on kogukonna ootus või lihtsalt kohaliku huviharidusliku ettevõtmise tasuline huviring? Mis teenust kogukonnale selle seadmega pakutakse?*

3. Projekti tegevuste põhjendatus, tegevuste vajalikkus kavandatud tulemuste saavutamiseks ja projekti tulemuste jätkusuutlikkus. 25% (2)
*tulemus on suunatud tulu teenimisele.*

*Vahendid vajalikud edaspidiseks teenusepakkumiseks*

*Jätkusuutlik, kuid vajadus küsitav*

*Projektist ei selgu, kuidas seadet majandatakse, kas kogukonnale on tänu toetusele soetatav seade soodsam kasutada või pole kogukonnale mingeid soodsamaid võimalusi ette nähtud, kuna tegemist on organisatsiooni tavalise põhitegevuse investeeringuga? Jääb arusaamatuks kogukonna aspekt antud projektis.*

4. Projekti eelarve põhjendatus ja kuluefektiivsus. 25% (2)
*Puudub info kasusaajate kohta, seega ka kuluefektiivsus selgusetu.*

*liiga kulukas ja arusaamatu*

*Eelarve on lahti kirjutatud*

Ida-Virumaa Omavalitsuste Liidu juhatus otsustab 14.06.2024 hindamiskomisjoni ettepanekul hindamistulemuste pingerea kinnitamise. Kui teil on asjakohast informatsiooni, mida IVOL juhatus peaks otsuse tegemisel arvesse võtma, saatke see vastusena taotlussüsteemi meili kaudu hiljemalt 10.06.2024.

Kuigi seekord ei hinnatud taotlust toetuse saamiseks piisavalt kõrgete hinnetega, saate alati uuesti taotleda järgmistes taotlusvoorudes. Soovitan enne taotluse esitamist konsulteerida Ida-Viru Ettevõtluskeskuse vabaühenduste konsultantidega. Kontaktinfo leiate ivek.ee.

Lugupidamisega

Alfred Alt
Kohaliku omaalgatuse programmi Ida-Virumaa menetleja
Ida-Virumaa Omavalitsuste Liit